Document ID: 31994R0322

KOMISSION ASETUS (EY) N:o 322/94,
annettu 11 päivänä helmikuuta 1994,
tuoreiden tai jäähdytettyjen karitsanruhojen yhteisön edustavilla markkinoilla todettujen hintojen määrittämisestä ja yhteisön lampaanruhojen tiettyjen muiden laatujen hintojen yhteenvedosta annetun asetuksen (ETY) N:o 1481/86 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89(1), sellaisena kuin se on viimeksi muutettuna asetuksella (ETY) N:o 363/93(2), ja erityisesti sen 4 artiklan 5 kohdan,
sekä katsoo, että
komission asetuksessa (ETY) N:o 1481/86(3), sellaisena kuin se on viimeksi muutettuna asetuksella (ETY) N:o 76/93(4), vahvistetaan tuoreiden tai jäähdytettyjen karitsanruhojen hintojen määrittämiseen yhteisön edustavilla markkinoilla sekä yhteisön lampaanruhojen tiettyjen muiden laatujen hintojen yhteenvetoon liittyvät säännöt,
lampaantuotannon osalta käytettävissä olevat luvut johtavat mukauttamaan lampaanruhojen hinnan laskemiseksi yhteisön edustavilla markkinoilla käytettäviä kertoimia,
Tanskan, Saksan ja Pohjois-Irlannin osalta vahvistettuja hinnoittelupaikkoja ja kertoimia on muutettava näille markkinoille saapuvien määrien kehityssuuntausten huomioon ottamiseksi,
Saksassa olisi korvatta luokka "Mastlammfleisch" luokalla "Lammfleisch", jonka tuotanto on edustavampaa, ja
lampaiden ja vuohien hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1481/86 seuraavasti:
1) Korvataan liite I tämän asetuksen liitteellä.
2) Korvataan liitteessä II oleva B1, C ja L1 kohta tämän asetuksen liitteessä II esitetyillä kohdilla.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 14 päivästä helmikuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä helmikuuta 1994.

Labels: 2
17